# Επίσημη Εφημερίδα C 272A/3 Αυ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 272A |
| | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος3 Αυγούστου 2018 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 272A

Έκδοση στην ελληνική γλώσσα

Ανακοινώσεις και Πληροφορίες

61ό έτος3 Αυγούστου 2018

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ενιαίο Συμβούλιο Εξυγίανσης |
| 2018/C 272 A/01 | Δημόσια πρόσκληση εκδήλωσης ενδιαφέροντος για τον διορισμό αναπληρωματικού μέλους στην ομάδα εξέτασης προσφυγών του Ενιαίου Συμβουλίου Εξυγίανσης (SRB) (SRB/2018/001) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ενιαίο Συμβούλιο Εξυγίανσης

2018/C 272 A/01

Δημόσια πρόσκληση εκδήλωσης ενδιαφέροντος για τον διορισμό αναπληρωματικού μέλους στην ομάδα εξέτασης προσφυγών του Ενιαίου Συμβουλίου Εξυγίανσης (SRB) (SRB/2018/001)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ενιαίο Συμβούλιο Εξυγίανσης

| 3.8.2018 | EL | Επίσημη Εφημερίδα της Ευρωπαϊκής Ένωσης | CA 272/1 |
| --- | --- | --- | --- |

3.8.2018

EL

Επίσημη Εφημερίδα της Ευρωπαϊκής Ένωσης

CA 272/1

---

Δημόσια πρόσκληση εκδήλωσης ενδιαφέροντος για τον διορισμό αναπληρωματικού μέλους στην ομάδα εξέτασης προσφυγών του Ενιαίου Συμβουλίου Εξυγίανσης (SRB)

(SRB/2018/001)

(2018/C 272 A/01)

Η παρούσα πρόσκληση εκδήλωσης ενδιαφέροντος του Ενιαίου Συμβουλίου Εξυγίανσης αφορά τον διορισμό αναπληρωματικού μέλους της ομάδας εξέτασης προσφυγών.

Ενιαίο Συμβούλιο Εξυγίανσης

Το Ενιαίο Συμβούλιο Εξυγίανσης (SRB) είναι η ευρωπαϊκή αρχή εξυγίανσης, που συνεργάζεται στενά με τις εθνικές αρχές εξυγίανσης των συμμετεχόντων κρατών μελών, και από κοινού αποτελούν τον Ενιαίο Μηχανισμό Εξυγίανσης (SRM). Το SRB συνεργάζεται στενά με την Ευρωπαϊκή Επιτροπή και την Ευρωπαϊκή Κεντρική Τράπεζα (ΕΚΤ) για τη διασφάλιση της χρηματοπιστωτικής σταθερότητας.

Η αποστολή του είναι να μεριμνά για την ομαλή εξυγίανση των τραπεζών που τελούν σε κατάσταση αφερεγγυότητας με τον ελάχιστο αντίκτυπο στην πραγματική οικονομία και τα δημόσια οικονομικά των συμμετεχόντων κρατών μελών αλλά και σε ευρύτερο επίπεδο. Ως εκ τούτου, στο SRB ανατίθενται συγκεκριμένα καθήκοντα και αρμοδιότητες όσον αφορά την προετοιμασία και τη διεξαγωγή της εξυγίανσης τραπεζών που τελούν σε κατάσταση αφερεγγυότητας ή επαπειλούμενης φερεγγυότητας.

Επίσης, το SRB είναι υπεύθυνο για τη διαχείριση του Ενιαίου Ταμείου Εξυγίανσης (SRF), όπως καθορίζεται στον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου (1) («κανονισμός SRM»), με σκοπό τη διασφάλιση μεσοπρόθεσμης χρηματοδοτικής στήριξης, εφόσον χρειαστεί, για την αναδιάρθρωση ή την εξυγίανση πιστωτικού ιδρύματος.

Το SRB είναι αυτοχρηματοδοτούμενος οργανισμός της Ευρωπαϊκής Ένωσης.

Η ομάδα εξέτασης προσφυγών του SRB

Σύμφωνα με το άρθρο 85 του κανονισμού SRM, το SRB συγκρότησε μια ομάδα εξέτασης προσφυγών, η οποία λαμβάνει αποφάσεις σχετικά με προσφυγές που υποβάλλονται κατά αποφάσεων του Συμβουλίου. Σύμφωνα με την παράγραφο 3, κάθε φυσικό ή νομικό πρόσωπο, συμπεριλαμβανομένων των αρχών εξυγίανσης, μπορεί να προσφύγει κατά απόφασης του Συμβουλίου:

| — | για την αντιμετώπιση ουσιαστικών εμποδίων στη δυνατότητα εξυγίανσης σύμφωνα με το άρθρο 10 παράγραφος 10 του κανονισμού SRM, |
| --- | --- |

—

για την αντιμετώπιση ουσιαστικών εμποδίων στη δυνατότητα εξυγίανσης σύμφωνα με το άρθρο 10 παράγραφος 10 του κανονισμού SRM,

| — | για την εφαρμογή απλουστευμένων υποχρεώσεων σε σχέση με την κατάρτιση σχεδίων εξυγίανσης για συγκεκριμένες οντότητες ή την απαλλαγή από την υποχρέωση κατάρτισης των εν λόγω σχεδίων σύμφωνα με το άρθρο 11 του κανονισμού SRM, |
| --- | --- |

—

για την εφαρμογή απλουστευμένων υποχρεώσεων σε σχέση με την κατάρτιση σχεδίων εξυγίανσης για συγκεκριμένες οντότητες ή την απαλλαγή από την υποχρέωση κατάρτισης των εν λόγω σχεδίων σύμφωνα με το άρθρο 11 του κανονισμού SRM,

| — | για τον καθορισμό της ελάχιστης απαίτησης για ίδια κεφάλαια και επιλέξιμες υποχρεώσεις (MREL), σύμφωνα με το άρθρο 12 παράγραφος 1 του κανονισμού SRM, |
| --- | --- |

—

για τον καθορισμό της ελάχιστης απαίτησης για ίδια κεφάλαια και επιλέξιμες υποχρεώσεις (MREL), σύμφωνα με το άρθρο 12 παράγραφος 1 του κανονισμού SRM,

| — | για την επιβολή κυρώσεως σύμφωνα με τα άρθρα 38 έως 41, |
| --- | --- |

—

για την επιβολή κυρώσεως σύμφωνα με τα άρθρα 38 έως 41,

| — | για την αύξηση των εισφορών για τις διοικητικές δαπάνες του Συμβουλίου, σύμφωνα με το άρθρο 65 παράγραφος 3 του κανονισμού SRM, |
| --- | --- |

—

για την αύξηση των εισφορών για τις διοικητικές δαπάνες του Συμβουλίου, σύμφωνα με το άρθρο 65 παράγραφος 3 του κανονισμού SRM,

| — | για την αύξηση έκτακτων εισφορών εκ των υστέρων, σύμφωνα με το άρθρο 71 του κανονισμού SRM, και |
| --- | --- |

—

για την αύξηση έκτακτων εισφορών εκ των υστέρων, σύμφωνα με το άρθρο 71 του κανονισμού SRM, και

| — | για την άρνηση πρόσβασης σε έγγραφα που εμπίπτουν στο πλαίσιο της πρόσβασης του κοινού που αναφέρεται στο άρθρο 90 παράγραφος 3 του κανονισμού SRM. |
| --- | --- |

—

για την άρνηση πρόσβασης σε έγγραφα που εμπίπτουν στο πλαίσιο της πρόσβασης του κοινού που αναφέρεται στο άρθρο 90 παράγραφος 3 του κανονισμού SRM.

Η ομάδα εξέτασης προσφυγών αποφασίζει με πλειοψηφία των μελών της (παράγραφος 4). Οι αποφάσεις της είναι αιτιολογημένες και κοινοποιούνται στα μέρη (παράγραφος 9). Η ομάδα εξέτασης προσφυγών μπορεί είτε να επιβεβαιώσει την απόφαση που έλαβε το Συμβούλιο είτε να παραπέμψει την υπόθεση σε αυτό. Το Συμβούλιο δεσμεύεται από την απόφαση της ομάδας εξέτασης προσφυγών και εφαρμόζει τροποποιημένη απόφαση σχετικά με τη συγκεκριμένη υπόθεση (παράγραφος 8). Κατά των αποφάσεων της ομάδας εξέτασης προσφυγών μπορεί να ασκηθεί προσφυγή ενώπιον του Δικαστηρίου της Ευρωπαϊκής Ένωσης (άρθρο 86 παράγραφος 1 του κανονισμού SRM). Σύμφωνα με την παράγραφο 10 του άρθρου 85 του κανονισμού SRM, η ομάδα εξέτασης προσφυγών θέσπισε τον εσωτερικό κανονισμό της (βλ. https://srb.europa.eu/en/content/procedure). Η ομάδα εξέτασης προσφυγών επικουρείται στο έργο της από ανεξάρτητη γραμματεία.

Σύνθεση της ομάδας εξέτασης προσφυγών

Σύμφωνα με το άρθρο 85 παράγραφος 2 του κανονισμού SRM, η ομάδα εξέτασης προσφυγών αποτελείται από πέντε μέλη και δύο αναπληρωματικά μέλη, τα οποία είναι πρόσωπα υψηλού κύρους από τα κράτη μέλη, προερχόμενα από τον ιδιωτικό ή τον δημόσιο τομέα, με αποδεδειγμένο ιστορικό σχετικών γνώσεων και επαγγελματικής εμπειρίας στους τομείς των τραπεζικών ή άλλων χρηματοπιστωτικών υπηρεσιών, συμπεριλαμβανομένης της εμπειρίας στον τομέα εξυγίανσης.

Τα μέλη της ομάδας εξέτασης προσφυγών και τα δύο αναπληρωματικά μέλη διορίζονται από το SRB για θητεία πέντε ετών, η οποία μπορεί να παραταθεί μία φορά, μετά από δημόσια πρόσκληση εκδήλωσης ενδιαφέροντος. Δεν δεσμεύονται από οποιεσδήποτε οδηγίες.

Η σημερινή σύνθεση της ομάδας εξέτασης προσφυγών είναι διαθέσιμη στη διεύθυνση: https://srb.europa.eu/en/content/composition.

Πρόσκληση εκδήλωσης ενδιαφέροντος για αναπληρωματικά μέλη της ομάδας εξέτασης προσφυγών

| Η παρούσα πρόσκληση αποσκοπεί στην επιλογή υποψηφίου/-ων για τη θέση του/των αναπληρωματικού/-ών προσώπου/-ων που μπορεί/-ούν να καταστεί/-ούν μέλη μετά την απαλλαγή πρώην μελών της ομάδας εξέτασης προσφυγών ή, όπου χρειάζεται, κατά περίπτωση. Το/τα αναπληρωματικό/-ά μέλος/-η θα οριστεί/-ούν και θα διοριστεί/-ούν από το SRB για περίοδο πέντε ετών, η οποία μπορεί να παραταθεί μία φορά. Τα μέλη και τα αναπληρωματικά μέλη διορίζονται υπό την προσωπική τους ιδιότητα και, ως εκ τούτου, δεν μπορούν να μεταβιβάζουν τις αρμοδιότητές τους σε άλλο μέλος ή σε τρίτο μέρος. |
| --- |

Η παρούσα πρόσκληση αποσκοπεί στην επιλογή υποψηφίου/-ων για τη θέση του/των αναπληρωματικού/-ών προσώπου/-ων που μπορεί/-ούν να καταστεί/-ούν μέλη μετά την απαλλαγή πρώην μελών της ομάδας εξέτασης προσφυγών ή, όπου χρειάζεται, κατά περίπτωση. Το/τα αναπληρωματικό/-ά μέλος/-η θα οριστεί/-ούν και θα διοριστεί/-ούν από το SRB για περίοδο πέντε ετών, η οποία μπορεί να παραταθεί μία φορά. Τα μέλη και τα αναπληρωματικά μέλη διορίζονται υπό την προσωπική τους ιδιότητα και, ως εκ τούτου, δεν μπορούν να μεταβιβάζουν τις αρμοδιότητές τους σε άλλο μέλος ή σε τρίτο μέρος.

Φόρτος εργασίας

Τα αναπληρωματικά μέλη αντικαθιστούν κατά κανόνα τα μέλη της ομάδας εξέτασης προσφυγών σε περίπτωση ανικανότητας ή σύγκρουσης συμφερόντων στο πλαίσιο συγκεκριμένης προσφυγής, π.χ. όταν ένα μέλος της ομάδας εξέτασης προσφυγών θεωρείται ότι έχει ιδιωτικό ή προσωπικό συμφέρον που μπορεί να επηρεάσει, ή φαίνεται να επηρεάζει, την αμερόληπτη και αντικειμενική εκτέλεση των καθηκόντων του. Σε περίπτωση πρόωρης απαλλαγής ενός μέλους, η ομάδα εξέτασης προσφυγών μπορεί επίσης να ζητήσει από τα αναπληρωματικά μέλη να καταστούν μόνιμα μέλη για το εναπομένον χρονικό διάστημα της θητείας του εν λόγω μέλους.

Τα μέλη και τα αναπληρωματικά μέλη αναμένεται να συμμετέχουν ενεργά και τακτικά. Σε αυτό το πλαίσιο, ο διοριζόμενος αναμένεται να παραστεί σε τακτικές και έκτακτες συνεδριάσεις. Η ομάδα εξέτασης προσφυγών συνεδριάζει περίπου τέσσερις φορές τον χρόνο για τακτική ημερήσια συνεδρίαση στις εγκαταστάσεις του SRB στις Βρυξέλλες (Βέλγιο). Όπου είναι αναγκαίο, η συχνότητα των συνεδριάσεων ενδέχεται να αυξηθεί. Οι αιτούντες πρέπει να έχουν υπόψη ότι οι συνεδριάσεις, γενικά, περιλαμβάνουν προπαρασκευαστική εργασία. Θα πρέπει επίσης να είναι πρόθυμοι να εργαστούν με ηλεκτρονικά μέσα για τη διαχείριση και την ανταλλαγή εγγράφων. Τα έγγραφα εργασίας παρέχονται στην αγγλική γλώσσα και οι συνεδριάσεις διεξάγονται επίσης στην αγγλική γλώσσα. Επομένως, είναι σημαντική η πολύ καλή γνώση της αγγλικής γλώσσας.

Αποζημιώσεις και δικαιώματα

Τα μέλη και τα αναπληρωματικά μέλη εισπράττουν αμοιβή ανάλογη με τα καθήκοντα που τους έχουν ανατεθεί βάσει σύμβασης ως πάροχοι υπηρεσιών, αλλά δεν είναι μόνιμοι υπάλληλοι του SRB. Συνεπώς, τα μέλη και τα αναπληρωματικά μέλη της ομάδας εξέτασης προσφυγών μπορεί να εργάζονται με πλήρη απασχόληση, εάν αυτό είναι συμβατό με την ικανότητά τους να εξετάζουν προσφυγές σε σύντομο χρονικό διάστημα (βλ. Ανεξαρτησία).

Τα μέλη και τα αναπληρωματικά μέλη θα λαμβάνουν αμοιβή 800 ευρώ ανά εργάσιμη ημέρα, με ανώτατο ποσό τα 8 000 ευρώ ανά υπόθεση ως κατ’ αποκοπή αποζημίωση. Το επίπεδο δραστηριότητας της ομάδας εξέτασης προσφυγών θα εξαρτάται από τον αριθμό των προσφυγών που ασκούνται κατά των αποφάσεων του Συμβουλίου.

Τα έξοδα ταξιδιού, διαμονής και διαβίωσης για τα μέλη ή τα αναπληρωματικά μέλη θα καλύπτονται από το SRB, σύμφωνα με την απόφασή του σχετικά με τους κανόνες επιστροφής εξόδων για την ομάδα εξέτασης προσφυγών.

Λεπτομερείς όροι και προϋποθέσεις για τον διορισμό των μελών και των αναπληρωματικών μελών της ομάδας εξέτασης προσφυγών θα καθορίζονται χωριστά μεταξύ των μελών και του SRB.

Κριτήρια επιλεξιμότητας

Οι υποψήφιοι πρέπει να πληρούν τις παρακάτω προϋποθέσεις, διαφορετικά οι αιτήσεις τους δεν θα ληφθούν υπόψη.

Κατά την ημερομηνία λήξης της προθεσμίας υποβολής αιτήσεων, οι υποψήφιοι πρέπει:

| — | να είναι υπήκοοι κράτους μέλους της Ευρωπαϊκής Ένωσης, |
| --- | --- |

—

να είναι υπήκοοι κράτους μέλους της Ευρωπαϊκής Ένωσης,

| — | να μην είναι υφιστάμενο προσωπικό του SRB, |
| --- | --- |

—

να μην είναι υφιστάμενο προσωπικό του SRB,

| — | να μην είναι υφιστάμενο προσωπικό των αρχών εξυγίανσης ή άλλων εθνικών ή ενωσιακών θεσμικών οργάνων, φορέων, υπηρεσιών και οργανισμών που ασχολούνται με την εκτέλεση των καθηκόντων που ανατίθενται στο SRB από τον κανονισμό SRM, |
| --- | --- |

—

να μην είναι υφιστάμενο προσωπικό των αρχών εξυγίανσης ή άλλων εθνικών ή ενωσιακών θεσμικών οργάνων, φορέων, υπηρεσιών και οργανισμών που ασχολούνται με την εκτέλεση των καθηκόντων που ανατίθενται στο SRB από τον κανονισμό SRM,

| — | να διαθέτουν τα ακόλουθα προσόντα:






  — | να έχουν ολοκληρώσει επιτυχώς σπουδές πανεπιστημιακού επιπέδου, κατά προτίμηση στον τομέα του δικαίου, της οικονομίας ή σε άλλο πεδίο σχετικό με τις εργασίες της ομάδας εξέτασης προσφυγών του SRB, πιστοποιημένες από πτυχίο όπου η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα και η οποία παρέχει πρόσβαση σε μεταπτυχιακές σπουδές, ή |
| --- | --- | --- |

—

να διαθέτουν τα ακόλουθα προσόντα:

—

να έχουν ολοκληρώσει επιτυχώς σπουδές πανεπιστημιακού επιπέδου, κατά προτίμηση στον τομέα του δικαίου, της οικονομίας ή σε άλλο πεδίο σχετικό με τις εργασίες της ομάδας εξέτασης προσφυγών του SRB, πιστοποιημένες από πτυχίο όπου η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα και η οποία παρέχει πρόσβαση σε μεταπτυχιακές σπουδές, ή

| — | να πληρούν τις προϋποθέσεις για την άσκηση επαγγελματικών δραστηριοτήτων ως δικηγόροι σε ένα κράτος μέλος, |
| --- | --- |

—

να πληρούν τις προϋποθέσεις για την άσκηση επαγγελματικών δραστηριοτήτων ως δικηγόροι σε ένα κράτος μέλος,

| — | να διαθέτουν σχετικές γνώσεις και επαγγελματική εμπειρία τουλάχιστον 10 ετών, συμπεριλαμβανομένης της εμπειρίας στον τομέα της εξυγίανσης, στους τομείς των τραπεζικών ή άλλων χρηματοπιστωτικών υπηρεσιών (που αποκτήθηκε μετά την απονομή του πτυχίου), και |
| --- | --- |

—

να διαθέτουν σχετικές γνώσεις και επαγγελματική εμπειρία τουλάχιστον 10 ετών, συμπεριλαμβανομένης της εμπειρίας στον τομέα της εξυγίανσης, στους τομείς των τραπεζικών ή άλλων χρηματοπιστωτικών υπηρεσιών (που αποκτήθηκε μετά την απονομή του πτυχίου), και

| — | να έχουν προηγμένη γνώση της αγγλικής γλώσσας με αποδεδειγμένη ικανότητα σύνταξης και ικανοποιητική γνώση μίας ακόμη από τις άλλες επίσημες γλώσσες της Ευρωπαϊκής Ένωσης. |
| --- | --- |

—

να έχουν προηγμένη γνώση της αγγλικής γλώσσας με αποδεδειγμένη ικανότητα σύνταξης και ικανοποιητική γνώση μίας ακόμη από τις άλλες επίσημες γλώσσες της Ευρωπαϊκής Ένωσης.

Ανεξαρτησία

Όλοι οι υποψήφιοι θα υπόκεινται σε προκαταρκτικό έλεγχο για τυχόν πιθανή σύγκρουση συμφερόντων σύμφωνα με τους ισχύοντες κανόνες. Για τον σκοπό αυτό, όλοι οι υποψήφιοι πρέπει να υποβάλουν, μαζί με την αίτησή τους, μια υπεύθυνη δήλωση συμφερόντων, όπως εξηγείται κατωτέρω, πλήρως συμπληρωμένη και δεόντως υπογεγραμμένη. Ο εντοπισμός τυχόν άμεσου συμφέροντος, θα οδηγήσει στον αποκλεισμό από τη διαδικασία διορισμού.

Τα μέλη και τα αναπληρωματικά μέλη της ομάδας εξέτασης προσφυγών ενεργούν ανεξάρτητα και προς το δημόσιο συμφέρον και δεν δεσμεύονται από οδηγίες. Υποβάλλουν μια δημόσια δήλωση δεσμεύσεων και μια δημόσια δήλωση συμφερόντων, όπου αναφέρουν κάθε άμεσο ή έμμεσο συμφέρον που θα μπορούσε να θεωρηθεί ότι θίγει την ανεξαρτησία τους ή την απουσία οποιουδήποτε τέτοιου συμφέροντος.

Κριτήρια επιλογής

Η αξιολόγηση των εκδηλώσεων ενδιαφέροντος θα βασίζεται:

| — | στο αποδεδειγμένο ιστορικό των σχετικών γνώσεων και της επαγγελματικής εμπειρίας σε επαρκώς υψηλό επίπεδο στους τομείς του δικαίου, των τραπεζικών ή άλλων χρηματοπιστωτικών υπηρεσιών, που μπορεί να περιλαμβάνει εμπειρία στον κανονισμό για τις χρηματοπιστωτικές υπηρεσίες, |
| --- | --- |

—

στο αποδεδειγμένο ιστορικό των σχετικών γνώσεων και της επαγγελματικής εμπειρίας σε επαρκώς υψηλό επίπεδο στους τομείς του δικαίου, των τραπεζικών ή άλλων χρηματοπιστωτικών υπηρεσιών, που μπορεί να περιλαμβάνει εμπειρία στον κανονισμό για τις χρηματοπιστωτικές υπηρεσίες,

| — | στην εμπειρία σε θέματα εξυγίανσης στον τραπεζικό τομέα, |
| --- | --- |

—

στην εμπειρία σε θέματα εξυγίανσης στον τραπεζικό τομέα,

| — | στις νομικές ή ακαδημαϊκές εργασίες που σχετίζονται με την εξυγίανση, |
| --- | --- |

—

στις νομικές ή ακαδημαϊκές εργασίες που σχετίζονται με την εξυγίανση,

| — | στην πολύ καλή γνώση και κατανόηση της νομοθεσίας της ΕΕ στους τομείς των τραπεζικών και άλλων χρηματοπιστωτικών υπηρεσιών, |
| --- | --- |

—

στην πολύ καλή γνώση και κατανόηση της νομοθεσίας της ΕΕ στους τομείς των τραπεζικών και άλλων χρηματοπιστωτικών υπηρεσιών,

| — | στην πολύ καλή γνώση και κατανόηση των πρακτικών διαδικασιών στο πλαίσιο των διαδικασιών προσφυγής, |
| --- | --- |

—

στην πολύ καλή γνώση και κατανόηση των πρακτικών διαδικασιών στο πλαίσιο των διαδικασιών προσφυγής,

| — | στη διαθεσιμότητα σε σύντομο χρονικό διάστημα για την εξέταση προσφυγών κατά των αποφάσεων του Συμβουλίου Εξυγίανσης, και |
| --- | --- |

—

στη διαθεσιμότητα σε σύντομο χρονικό διάστημα για την εξέταση προσφυγών κατά των αποφάσεων του Συμβουλίου Εξυγίανσης, και

| — | στο ενδεχόμενο σύγκρουσης συμφερόντων, που θα μπορούσε να περιορίσει την ικανότητα του υποψηφίου να εξετάζει προσφυγές, και |
| --- | --- |

—

στο ενδεχόμενο σύγκρουσης συμφερόντων, που θα μπορούσε να περιορίσει την ικανότητα του υποψηφίου να εξετάζει προσφυγές, και

| — | στην αποδεδειγμένη ικανότητα, μέσω αντικειμενικών στοιχείων του ιστορικού επιδόσεων, για εργασία και αλληλεπίδραση σε συλλογικό πλαίσιο. |
| --- | --- |

—

στην αποδεδειγμένη ικανότητα, μέσω αντικειμενικών στοιχείων του ιστορικού επιδόσεων, για εργασία και αλληλεπίδραση σε συλλογικό πλαίσιο.

Διαδικασία υποβολής αιτήσεων και ημερομηνία λήξης

Η αίτηση πρέπει να περιλαμβάνει:

| 1) | επιστολή εκδήλωσης ενδιαφέροντος (υπογεγραμμένη)· |
| --- | --- |

1)

επιστολή εκδήλωσης ενδιαφέροντος (υπογεγραμμένη)·

| 2) | το συμπληρωμένο έντυπο δήλωσης συμφερόντων (υπογεγραμμένο):
  https://srb.europa.eu/sites/srbsite/files/declaration_of_interests.pdf· |
| --- | --- |

2)

το συμπληρωμένο έντυπο δήλωσης συμφερόντων (υπογεγραμμένο):

https://srb.europa.eu/sites/srbsite/files/declaration_of_interests.pdf·

| 3) | βιογραφικό σημείωμα. |
| --- | --- |

3)

βιογραφικό σημείωμα.

Επικυρωμένα αντίγραφα πτυχίων/διπλωμάτων, συστατικές επιστολές, αποδεικτικά προϋπηρεσίας κ.λπ. δεν πρέπει να αποσταλούν σε αυτό το στάδιο, αλλά σε μεταγενέστερο στάδιο της διαδικασίας, αν κάτι τέτοιο απαιτηθεί.

Δεδομένου ότι η επικρατέστερη γλώσσα εργασίας του SRB είναι η αγγλική, οι υποψήφιοι πρέπει να υποβάλουν τις αιτήσεις τους στα αγγλικά.

Για την υποβολή αίτησης, οι υποψήφιοι αποδέχονται τις διαδικασίες και τους όρους όπως περιγράφονται στην παρούσα πρόσκληση και στα έγγραφα στα οποία αναφέρεται. Για την κατάρτιση της αίτησής τους, οι αιτούντες δεν μπορούν σε καμία περίπτωση να αναφέρονται σε έγγραφα που έχουν υποβληθεί σε προηγούμενες αιτήσεις (παράδειγμα: δεν θα γίνουν δεκτές φωτοτυπίες προηγούμενων αιτήσεων). Τυχόν ψευδής δήλωση κατά την παροχή των απαιτούμενων πληροφοριών μπορεί να οδηγήσει σε αποκλεισμό από την παρούσα πρόσκληση.

Η προθεσμία υποβολής αιτήσεων είναι η 7η Σεπτεμβρίου 2018.

Η συμπληρωμένη αίτηση πρέπει να αποσταλεί με ηλεκτρονικά μέσα το αργότερο έως τις 7 Σεπτεμβρίου 2018, στις 11:59 μ.μ. στην ακόλουθη διεύθυνση:

SRB-RECRUITMENT@srb.europa.eu

Το θέμα του ηλεκτρονικού μηνύματος πρέπει να περιέχει τον αριθμό αναφοράς της πρόσκλησης εκδήλωσης ενδιαφέροντος: SRB/2018/001 (https://srb.europa.eu/en/vacancies).

Η επιλογή και ο διορισμός των υποψηφίων προβλέπεται να ολοκληρωθούν έως το τέλος του Σεπτεμβρίου 2018.

Για περισσότερες πληροφορίες σχετικά με την παρούσα πρόσκληση εκδήλωσης ενδιαφέροντος, μπορείτε να επικοινωνήσετε στη διεύθυνση SRB-RECRUITMENT@srb.europa.eu, αναφέροντας στο θέμα του ηλεκτρονικού μηνύματος τον αριθμό αναφοράς της πρόσκλησης: [SRB/2018/001].

Διαδικασία διορισμού

Όλοι οι υποψήφιοι που υποβάλουν αίτηση για την παρούσα πρόσκληση εκδήλωσης ενδιαφέροντος θα ενημερωθούν για την έκβαση της διαδικασίας επιλογής.

Με βάση τα κριτήρια επιλογής που απαριθμούνται ανωτέρω, το SRB θα καταρτίσει έναν κατάλογο υποψηφίων.

Ίσες ευκαιρίες και προστασία των προσωπικών δεδομένων

Το SRB εφαρμόζει πολιτική ίσων ευκαιριών και δέχεται αιτήσεις χωρίς διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας, πολιτικών πεποιθήσεων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή σεξουαλικού προσανατολισμού.

Το SRB θα διασφαλίσει περαιτέρω ότι τα προσωπικά δεδομένα των υποψηφίων υποβάλλονται σε επεξεργασία όπως απαιτείται από τον κανονισμό (ΕΚ) αριθ. 45/2001 (2), ιδίως όσον αφορά την εμπιστευτικότητα και την ασφάλεια της επεξεργασίας τους.

---

(1)  ΕΕ L 225 της 30.7.2014, σ. 1.

(2)  ΕΕ L 8 της 12.1.2001, σ. 1.

---